The Sisters Brothers (filma)

The Sisters Brothers 2018ko Jacques Audiard frantziar zinema zuzendariak zuzendutako umore beltzeko western filma da. Gidoia Audiard eta Thomas Bidegainek idatzi zuten, Patrick deWitten izen bereko eleberrian oinarriturik. John C. Reilly eta Joaquin Phoenix aktoreek antzeztu zuten.

Veneziako Mostran estreinatu zen 2018ko irailaren 2an, eta Zuzendari Onenaren Zilarrezko Lehoia eskuratu zuen.

 Argumentua 

Charlie eta Eli Sisters aurkako mundu basati batean bizi dira. Odolez zikinak dituzte eskuak: hala kriminalen nola inozenteen odolez. Ez dute inor hiltzeko kezkarik. Haien lana da. Charlie, anaia gaztea, hiltzeko jaio zen. Elik, ordea, bizitza normala eramatearekin egiten du amets. Komodoroak gizon bat aurkitu eta akabatzeko kontratatuko ditu. Oregonetik Kaliforniara, ehiza errukigabea hasiko da, bi anaien arteko eromenezko lotura proban jarriko duen iniziazio-bidaia bat… gizatasunera eramango dituen bide bat?

 Aktoreak 
 John C. Reilly: Eli Sisters
 Joaquin Phoenix: Charlie Sisters
 Jake Gyllenhaal: John Morris
 Riz Ahmed: Hermann Kermit Warm
 Rutger Hauer: Komodoroa
 Carol Kane: Mrs. Sisters
 Rebecca Root: Godolphin
 Ian Reddington: Aita
 Richard Brake: Rex
 Allison Tolman

 Erreferentziak 

 Kanpo estekak 
 IMDBko fitxa irakurgai 

Kategoria:Frantziako filmak
Kategoria:Western filmak
Kategoria:Umorezko filmak
Kategoria:Oregonen girotutako filmak
Kategoria:San Frantziskon (Kalifornia) girotutako filmak
Kategoria:1850eko hamarkadan girotutako filmak
Kategoria:2018ko filmak